Matthew Calbraith Perry

Matthew Calbraith Perry (South Kingston, Rhode Island, 1794ko apirilaren 10a - New York, 1858ko martxoaren 4a) itsasgizona eta militarra izan zen, bere kargu baten izenagatik ezaguna batik bat, Perry komodoroa. 

Estatu Batuetako Itsas Armadaren lehen lurrunontziko kapitaina izan zen (1838-1840). 1853an, Estatu Batuetako ontzidi baten buru zela, Japoniako Uragako portuan azaldu zen, eta Kanagawako Hitzarmena sinarazi zion Japoniari. Hitzarmen horren ondorioz, merkataritza-harremanak bideratu ahal izan ziren bi mendez bakarturik egon zen Japoniarekin.

Erreferentziak 

Rhode Islandarrak
Ameriketako Estatu Batuetako komodoroak
New Yorken hildakoak